सेक्टर 76-80 प्लॉट अलॉटमेंट संघर्ष कमेटी के प्रधान सुच्चा सिंह कलौड़, भूपिंदर मान सिंह, रघबीर सिंह, रणजीत सिंह व परमदीप भबात ने कहा कि गमाडा ने 2001 में 3950 प्लॉटों का ड्रॉ निकालने के लिए अर्जियां मांगी थीं। ड्रॉ के बाद अलॉटियों को लेटर ऑफ इंटेंट जारी कर दिए गए। इनमें से तीन हजार से ज्यादा अलॉटियों को प्लॉट दिए जा चुके हैं। जबकि, करीब आठ सौ अलॉटियों को प्लॉटों के नंबर अलॉट करने के बाद भी कब्जे नहीं दिए जा रहे। इनमें से कई लोगों ने प्लॉट की पूरी कीमत जमा करवा दी, कुछ ने रजिस्ट्री भी करवा ली है। उन्होंने बताया कि सेक्टर 76-80 की 102 एकड़ जमीन का केस हाईकोर्ट ने 19 अप्रैल-11 को खारिज कर दिया था। उसके बाद जमीन मालिक सुप्रीम कोर्ट गए, पर वहां से उन्हें कोई राहत नहीं मिली। पर इसके बावजूद गमाडा अधिकारियों विवादित जमीन का कब्जा नहीं लिया। उन्होंने आरोप लगाया कि सुप्रीम कोर्ट में केस की सही ढंग से पैरवी भी नहीं की जा रही है। उन्होंने सीएम से मांग की कि जल्द से जल्द जमीन का कब्जा लेकर दोषी अधिकारियों के खिलाफ कार्रवाई की जाए। अगर उन्हें जल्द इंसाफ न मिला तो वे परिवारों समेत गमाडा के खिलाफ संघर्ष छेड़ देंगे।